અચાનક એના પગમાં બ્લીડીંગ ચાલુ થયું નિલ ભાગતો ડોકરની ચેમ્બરમાં ગયો. પણ ત્યાં જઈને જોયું તો સિદ્ધાર્થ પણ એવી જ હાલત માં હતો. સિદ્ધાર્થ પણ રડતો હતો. દેખીતી રીતે તો એ લાખો રૂપિયા કમાતો ડોકટર હતો પણ એનુય હતું કોણ? સાહેબ કહેવા વાળી નર્સ અને કમ્પાઉન્ડર હતા પણ બેટા કહેનાર કોઈ ન હતું. સિદ્ધાર્થે ડોકટરી પુરી કરી એજ વર્ષે એની બીમાર માં પણ ગુજરી ગયા હતા. પિતા અમૃતલાલ તો નાનપણ માજ દુનિયા છોડી ગયા હતા. હવે સિદ્ધાર્થને બસ એક ભાઈ હતો. પણ આલોક પણ હોસ્ટેલ માં હતો એટલે આમ દેખો તો ગાર્ગી ના ગયા પછી એની હાલત ગાર્ગી કરતાંય કરુણ થઈ ગઈ હતી. તે સાવ એકલો ને એકલો સતત હિજરાતો હતો. આતો બસ પિતાની મોત દવા ની ઉણપ ને લીધે થઈ હતી એટલે જ એ હોસ્પિટલ પણ ચલાવતો અને જો આલોક નહોત તો એ ક્યારનોય સંસાર છોડી સાધુ બની ગયો હોત. એને દુઃખ તો ઘણુંય થયું હતું છતાં એ ગાર્ગી ને કે એના માં બાપને કોઈ ફરિયાદ નહોતી કરી કેમ કે એ સમજુ હતો એ કોઈને ખૂંટીએ બાંધીને રાખવા માંગતો જ ન હતો.